b'\n_START_ARTICLE_\nTriodas\n_START_PARAGRAPH_\nTriodas \xe2\x80\x93 elektronin\xc4\x97 lempa, sudaryta i\xc5\xa1 trij\xc5\xb3 elektrod\xc5\xb3: katodo, anodo ir tinklelio. Tinklelis \xe2\x80\x93 vielin\xc4\x97 spiral\xc4\x97 arba tinklas, skiriantis anod\xc4\x85 nuo katodo, bet j\xc5\xb3 nelie\xc4\x8diantis. Juos gaubia metalinis cilindro formos anodas.\n_START_SECTION_\nIstorija ir panaudojimas\n_START_PARAGRAPH_\nTriod\xc4\x85 1906\xc2\xa0m. i\xc5\xa1rado Jungtini\xc5\xb3 Amerikos Valstij\xc5\xb3 i\xc5\xa1rad\xc4\x97jas Li de Forestas. I\xc5\xa1 pat prad\xc5\xbei\xc5\xb3 \xc5\xa1is prietaisas buvo naudojamas kaip stiprinimo lempa, ta\xc4\x8diau 1913\xc2\xa0m. vokie\xc4\x8di\xc5\xb3 mokslininkas A. Meisneris triod\xc4\x85 panaudojo kaip generatorin\xc4\x99 lemp\xc4\x85 savo elektrini\xc5\xb3 virpesi\xc5\xb3 generatoriuje.\n_START_SECTION_\nKonstrukcija\n_START_PARAGRAPH_\nVisi triodai turi kar\xc5\xa1t\xc4\x85 katodo elektrod\xc4\x85, kur\xc4\xaf \xc5\xa1ildo kaitinimo si\xc5\xablelis (jis paleid\xc5\xbeia elektronus) ir plat\xc5\xb3 metalin\xc4\xaf elektrod\xc4\x85, prie kurio elektronai yra traukiami. Taip pat triodai turi tinklel\xc4\xaf tarp elektrod\xc5\xb3, sudaryt\xc4\x85 i\xc5\xa1 laid\xc5\xb3 ekrano, taip kontroliuojama srov\xc4\x97. \xc5\xa0ios dalys yra hermeti\xc5\xa1kai sud\xc4\x97tos stikliniame inde, kuriame n\xc4\x97ra jokio oro. Kadangi kaitinimo si\xc5\xablelis turi ribot\xc4\x85 gyvenimo laik\xc4\x85, tai jis yra padarytas i\xc5\xa1 pakei\xc4\x8diamos dalies, elektrodai yra pritvirtinti prie terminalini\xc5\xb3 smeigtuk\xc5\xb3, kurie \xc4\xafsistato \xc4\xaf lizd\xc4\x85. Triodo veikimo laikas yra apie 2.000 valand\xc5\xb3 ma\xc5\xbeiems vamzd\xc5\xbeiams, o galingiems apie 10.000 valand\xc5\xb3.'